น้ำมันปิดพุ่งแรง/ดาวโจนส์,ทองคำร่วง
หุ้นดาวโจนส์ปิดลบ 201.81 จุด ด้านราคาน้ำมันพุ่ง 1.70 ดอลลาร์ ขณะที่ทองคำลง 4.9 ดอลลาร์
15 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 35,911.81 จุด ลดลง 201.81 จุด หรือ -0.56%, ดัชนี เอสแอนด์พี 500 ปิดที่ 4,662.85 จุด เพิ่มขึ้น 3.82 จุด หรือ +0.08% และดัชนี แสนแดค ปิดที่ 14,893.75 จุด เพิ่มขึ้น 86.94 จุด หรือ +0.59% ในรอบสัปดาห์นี้ ดัชนีดาวโจนส์ ลดลง 0.9%, ดัชนี เอสแอนด์พี 500 ปรับตัวลง 0.3% และดัชนี แนสแดค ติดลบ 0.3%ดัชนีดาวโจนส์ตลาดหุ้นนิวยอร์กปิดลบในวันที่ 14 ม.ค. โดยหุ้นกลุ่มการเงินถ่วงตลาดลงอย่างหนัก หลังนักลงทุนผิดหวังกับการเปิดเผยผลประกอบการไตรมาส 4/2564 ของธนาคารสหรัฐขนาดใหญ่ในช่วงเริ่มต้นฤดูเปิดเผยผลประกอบการของบริษัทจดทะเบียนในสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือน ก.พ. เพิ่มขึ้น 1.70 ดอลลาร์ หรือ 2.1% ปิดที่ 83.82 ดอลลาร์/บาร์เรล และพุ่งขึ้น 6.2% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนมี.ค. เพิ่มขึ้น 1.59 ดอลลาร์ หรือ 1.9% ปิดที่ 86.06 ดอลลาร์/บาร์เรล และพุ่งขึ้น 5.3% ในรอบสัปดาห์นี้ โดยปรับตัวขึ้นเป็นสัปดาห์ที่ 4 ติดต่อกันราคาทองคำโคเม็กซ์งวดส่งมอบเดือน ก.พ. ลดลง 4.9 ดอลลาร์ หรือ 0.27% ปิดที่ 1,816.5 ดอลลาร์/ออนซ์ แต่ในรอบสัปดาห์นี้ สัญญาทองคำปรับตัวขึ้น 1.1%